Врз основа на член 46 став (1) од Законот за урбанистичко планирање („Службен весник на Република Македонија“ Бр.32/2020) за формирање на партиципативно тело за подрачјето на општина Кочани, Градоначалникот на Општина Кочани на ден 24.08.2020 година објавува

**ЈАВЕН ОГЛАС**

за формирање на партиципативно тело кое ќе учествува во процесот на урбанистичкото планирање на подрачјето на општина Кочани

1. **Предмет на овој јавен повик е**: Формирање на партиципативно тело за обезбедување на инклузивност, партиципативност и јавност во процесот на урбанистичкото планирање за подрачјето на општина Кочани.

Партиципативното тело ги претставува сите различни интереси и интересни групи во локалната заедница и ги пренесува ставовите, мислењата и потребите на граѓаните и правните лица, ги следи состојбите во планирањето преку давање иницијативи, насоки и сугестии за изготвување на плански решенија и во постапката за изработување и донесување на плановите ги разгледува планските програми и планските решенија на урбанистичките планови во нивната работна верзија. Партиципативното тело има право да расправа за сите работи од надлежност на единицата на локалната самоуправа и може да влијае на планските решенија и политиките на просторен развој, преку презентирање на своите мислења на советот на општината.

1. **Услови за учество**: Пријава по овој јавен оглас можат да поднесат сите заинтересирани лица кои се претставници од урбаните и месните заедници, претставници на невладините организации од различните сегменти на урбаниот живот, здруженија на граѓани и граѓански активисти од подрачјето на општината што ги претставуваат различните групи на граѓани, како и граѓани што се стручни лица од областа на урбанистичкото планирање и другите стручни области суштествени за планирањето и одржливиот развој на градот.
2. **Документи кои се поднесуваат:**

* Пријава за член на партиципативно тело за подрачјето на општина Кочани (образецот е во прилог на повикот),
* Кратка автобиографија,
* Изјава за давање согласност за заштита на лични податоци (образецот е во прилог на повикот),
* Изјава за прифаќање на условите по овој повик (образецот е во прилог на повикот).
* Релевантен писмен доказ за исполнување на условите за учество од точка 2 на огласот (копија)

1. **Рок и место на поднесување на пријави:** Пријавите по јавниот оглас со комплетната документација можат да се поднесат преку пошта на адреса: Општина Кочани, ул.Раде Кратовче бр.1 Кочани 2300 или во едношалтерска канцеларија на општина Кочани во рок од 30 дена од денот на објавување на јавниот повик.

На пријавата да се наведе: „*Пријава по јавен оглас за формирање на партиципативно тело за подрачјето на општина Кочани“*

1. **Обврски на членовите на партиципативното тело:** Партиципативното тело заседава најмалку еднаш на два месеци и има консултативна улога во постапката за изработување и донесување на урбанистички планови, особено ја разгледува планската програма во фаза пред таа да му биде предложена на градоначалникот за одобрување, како и урбанистичкиот план во фаза на урбанистичко планско решение пред да биде дадено на стручна ревизија. Работата на партиципативното тело е јавна.

Членовите на партиципативното тело согласно Законот за урбанистичко планирање, не ги следува надоместок за вршењето на работа.

1. **Начин на работа:** Начинот на работа и бројот на членови на партиципативното тело се уредуваат во Деловникот на партиципативното тело што го донесува Советот на единицата на локалната самоуправа, при што бројот на граѓански членови на партиципативното тело што се пријавиле на доброволна основа не е ограничен.
2. **Дополнителни информации на:** 070/348-425 Славица Давиткова Општина Кочани.

|  |  |
| --- | --- |
| Бр.08-1886/2  Датa 24.08. 2020 година  Кочани | **Градоначалник на Општина Кочани**  **Николчо Илијев** |

*Образец на пријава*

**ПРИЈАВА**

**за член на партиципативно тело за подрачјето на општина Кочани**

**I.Податоци за подносителот на Пријавата:**

I.1. Име и презиме \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.1.1. **Оваа Пријава за член на партиципативно тело кое ќе учествува во процесот на урбанистичкото планирање на подрачјето на општина Кочани ја поднесувам доброволно, како заинтересирано лице во својство на:**

*(да се заокружи)*

* **Претставник од урбани и месни заедници** (ако подносителот на пријавата е претставник на урбана или месна заедница да се наведе урбаната или месна заедница каде припаѓа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
* **Претставник на невладина организација** (ако подносителот на пријавата е претставник на невладина организација да се наведе називот и седиштето на невладината опрганизација \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
* **Здружение на граѓани и граѓански активисти** (ако подносителот на пријавата е претставник на здружение на граѓани и граѓански активисти да се наведе називот и седиштето на здружението на граѓани и граѓански активисти \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
* **Стручни лица од областа на урбанистичкото планирање и други стручни области суштествени за планирањето и одржливиот развој на градот** (ако подносителот на пријавата е стручно лице од областа на урбанистичкото планирање и други стручни области суштествени за планирањето и одржливиот развој на градот да се наведе видот на стручността (вид на стеќнато образование) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и да се наведе областа на стручноста во која делува \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (урбанистичкото планирање и други стручни области суштествени за планирањето и одржливиот развој).

I.2. Контакт информации за подносителот на пријавата:

* Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_моб.тел.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Е-пошта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.3. Потребни документи кои се приложуваат кон оваа Пријава:

* Кратка автобиографија,
* Изјава за давање согласност за заштита на лични податоци,
* Изјава за прифаќање на условите по овој повик и
* Релевантен писмен доказ за исполнување на условите за учество од точка 2 на огласот (копија)

|  |  |
| --- | --- |
| Дата: \_\_\_\_\_\_\_\_\_\_\_\_\_\_\_  Место:\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_(име и презиме)**  **\_\_\_\_\_\_\_\_\_\_\_\_\_\_\_\_\_\_\_\_\_(потпис)** |

*Образец на изјава за давање согласност за лични податоци*

**Изјава**

**за давање согласност за лични податоци**

Јас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Име и презиме) во согласност со одредбите од Законот за заштита на личните податоци давам согласност Општина Кочани да може да ги користи, обработува и чува моите лични податоци кои ги имам доставено со поднесување на Пријавата за член на партиципативно тело за подрачјето на општина Кочани по објавениот Јавен оглас за формирање на партиципативно тело кое ќе учествува во процесот на урбанистичкото планирање на подрачјето на општина Кочани.

|  |  |
| --- | --- |
| Дата: \_\_\_\_\_\_\_\_\_\_\_\_\_\_\_  Место:\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_(име и презиме)**  **\_\_\_\_\_\_\_\_\_\_\_\_\_\_\_\_\_\_\_\_\_(потпис)** |

*Образец на прифаќање на условите по јавениот повик*

**Изјава**

**за прифаќање на условите по објавен јавен повик**

Јас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Име и презиме) изјавувам дека ги прифаќам условите по објавениот Јавен оглас за формирање на партиципативно тело кое ќе учествува во процесот на урбанистичкото планирање на подрачјето на општина Кочани.

|  |  |
| --- | --- |
| Дата: \_\_\_\_\_\_\_\_\_\_\_\_\_\_\_  Место:\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_(име и презиме)**  **\_\_\_\_\_\_\_\_\_\_\_\_\_\_\_\_\_\_\_\_\_(потпис)** |